Мы махуэхэм
ЩэкIуэгъуэм и 23, щэбэт
Украинэм ягу къыщагъэкIыж гъаблэм ихьахэмрэ политикэ залымыгъэ кIэлъызэрахьэу ягъэкIуэдахэмрэ.
Литвам щагъэлъапIэ зауэлIым и махуэр.
1965 гъэм СССР-м и Кинематографистхэм я союз къызэрагъэпэщащ.
2003 гъэм цIыхухэр къызэрыIэтри, и къулыкъум текIын хуей хъуащ Куржым и президент Шеварднадзе Эдуард.
Илъэс 90 и пэкIэ Париж къыщызэрагъэпэщащ бобслеймрэ скелетонымкIэ федерацэр. Иджыпсту абы хохьэ къэрал 60-м я лъэпкъ зэгухьэныгъэхэр.
Мавританием парламент хэхыныгъэхэр щокIуэкI.
Москва щызэхэтынущ Урысейпсо граждан зэхуэсышхуэр. Абы щытепсэлъыхьынущ къэрал унафэр зыIэщIэлъхэмрэ жылагъуэмрэ нэхъри быдэу зэпыщIауэ зэдэлэжьэным теухуа Iуэхухэм.
Адыгэ еджагъэшхуэ, тхыдэдж, филолог, узэщIакIуэ Нэгумэ Шорэ къызэралъхурэ илъэс 219-рэ ирокъу.
Сабий тхакIуэ, драматург, сценарист Носов Николай къызэралъхурэ илъэси 105-рэ ирокъу.
Къэбэрдей усакIуэ цIэрыIуэ, зэдзэкIакIуэ, щIэныгъэлI КIуащ БетIал къызэралъхурэ илъэс 93-рэ ирокъу.
УсакIуэ, журналист, зэдзэкIакIуэ Уэрэзей Афлик и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 3 — 4, жэщым градус 1 — 1 щыхъунущ.
ЩэкIуэгъуэм и 24, тхьэмахуэ
Урысей Федерацэм щагъэлъапIэ Анэм и махуэр
Конгэ Демократие Республикэм и лъэпкъ гуфIэгъуэщ — Революцэм и махуэщ
КъухьэпIэ Африкэм щыIэ Гвинее-Бисау Республикэм президент, парламент хэхыныгъэхэр щокIуэкI.
Гондурас къэралыгъуэм (Центральнэ Америкэм щыIэщ) президент, парламент хэхыныгъэхэр щокIуэкI.
ЩэкIуэгъуэм и 24 — 29-хэм Бали (Индонезие) хытIыгум щекIуэкIынущ зыужьыныгъэм щэнхаб- зэм щиIэ мыхьэнэм теухуа Дунейпсо зэхуэсышхуэ.
ЩэкIуэгъуэм и 24 — 27-хэм Рио-де-Жанейрэ (Бразилие) щызэхэтынущ VI Дунейпсо щIэныгъэ зэхуэс.
Нидерланд философ цIэрыIуэ Спинозэ (Барух) Бенедикт къызэралъхурэ илъэс 381-рэ ирокъу.
Урыс дзэзешэ цIэрыIуэ, генералиссимус Суворов Александр къызэралъхурэ илъэс 284-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 3 — 6, жэщым градуси 2 — 4 щыхъунущ.
ЩэкIуэгъуэм и 25, блыщхьэ
ЦIыхубзхэм залымыгъэ якIэлъызехьэным и бий дунейпсо махуэщ. ООН-м и Ассамблее Нэхъыщхьэм 1999 гъэм дыгъэгъазэм и 17-м къищта унафэм ипкъ иткIэ ягъэуващ.
Суринам Республикэм и лъэпкъ махуэшхуэщ — къэрал щхьэхуит щыхъуар ягъэлъапIэ.
1339 гъэм Москва Кремлым и блынхэр щIын щIадзащ.
1741 гъэм Черкасский Алексей (адыгэщ) и пщэ иралъхьат Петр ипхъу Елизаветэ императрицэр къулыкъум зэрыпэрыувэну манифестымрэ абы ищIыну тхьэрыIуэмрэ зэхилъхьэну.
ЩэкIуэгъуэм и 25 — 30-хэм Украинэм и къалащхьэ Киев щекIуэкIынущ уэрэджыIакIуэ ныбжьыщIэхэм я «Евровидение-2013» дунейпсо зэпеуэр.
Литературовед, критик, УФ-мрэ КъБР-мрэ щэнхабзэмкIэ щIыхь зиIэ я лэжьакIуэ Шэвлокъуэ Пётр къызэралъхурэ илъэс 86-рэ ирокъу.
Филологие щIэныгъэхэм я доктор, АКъУ-м и профессор, ЩIДАА-м и академик ХъуакIуэ ФатIимэт къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 5 — 10, жэщым градуси 2 — 5 щыхъунущ.
